.td_uid_2_60daeae2befe7_rand.td-a-rec-img{text-align:left}.td_uid_2_60daeae2befe7_rand.td-a-rec-img img{margin:0 auto 0 0} Il-Ministru għall-Finanzi Clyde Caruana talab l-approvazzjoni tal-parlament biex id-dejn nazzjonali jitla' minn biljun ewro għal biljun u 3 miljun ewro. "Qed nitlob li l-Gvern jiġi awtorizzat li d-dejn nazzjonali miżmum fil-forma ta' bills ta' teżor għandu jiżdied għal biljun u 300 mitt miljun għall-ħtiġijiet ta' cash management tal-gvern," spjega l-Ministru. Meta kien qed jitkellem fil-parlament, Caruana qal li f'Ottubru li għadda, l-Ministru ta' dak iż-żmien, Edward Scicluna kien qed ibassar li d-deficit tal-gvern kien se jleħħaq għal €750 miljun. "Iżda fl-aħjar interess tal-ekonomija u fiċ-ċirkustanzi ta' madwarna fejn il-pandemija għada għaddejja b'ritmi liema bħalu…l-Gvern iddeċieda li jkompli jippompja u għalhekk hemm il-ħtieġa li l-Gvern jissellef aktar," stqarr il-Ministru. Huwa qal li l-Gvern qed jonfoq medja ta' €3 miljun kuljum mindu bdiet l-pandemija. Fl-istess ħin, il-Gvern qed jitlef €2 miljun fid-dħul u allura qed iħallu fl-ekonomija Maltija €5 miljun kuljum, jiġifieri 25% tal-Prodott Gross Domestiku. Madanakollu, l-Ministru hu kunfidenti l-ekonomija qed terġa' tieħu rankatura. "L-iktar sinjal ovvju hu l-Belt Valletta fejn ftit tax-xhur ilu toħroġ mill-ministeru u ma tara lil ħadd u ma tara xejn fit-triq. Illum il-ġurnata l-ħajja fil-Belt bdiet terġa tieħu r-ruħ. Ir-rota tal-eknomija reġgħet bidet iddur," insista l-Ministru. "Jien ma jinkwetanix il-piż tad-dejn jew aħjar il-persentaġġ tad-dejn. Il-piż tad-dejn f'pajjiżna mqabbel ma' pajjiżi oħra għadu fost l-inqas, l-ekonomija tagħna għad fadalha spazju minn fejn timmanuvra," spjega l-Ministru. Dwar il-Grey Listing tal-FATF, Caruana qal li l-pajjiż jista' jassorbi d-daqqiet għax għadu fuqiex jistrieħ. "Irid inserraħ moħħ kulħadd li l-ekonomija Maltija tista' tassorbi x-xokkijiet li sa ċertu punt mhumiex fil-kontroll tagħna," insista Caruana. .td_uid_3_60daeae2bf496_rand.td-a-rec-img{text-align:left}.td_uid_3_60daeae2bf496_rand.td-a-rec-img img{margin:0 auto 0 0}